1Jehova, Morena wa rona, lebitso la hao le bokgabane hakakang lefatsheng lohle, wena ya beileng kganya ya hao mahodimong! 2O theile kganya ya hao ka molomo wa bana le wa ba anyeswang ka baka la ba o lwantshang, ho kgutsisa sera sa hao le moiphetetsi.
3Ha ke boha lehodimo la hao, mosebetsi wa menwana ya hao, kgwedi le dinaledi tseo o di bopileng, ke re:4Na motho keng, ha o tla mo hopola? le mora motho keng, ha o tla mo hlokomela? 5O mo entse ya tlasana ho Modimo, o mo rwesitse kganya le boholo; 6o mo laodisitse mesebetsi ya matsoho a hao; o beile tsohle katlasa maoto a hae; 7dinku hammoho le dikgomo, le dibatana tsa naha, 8le dinonyana tsa lehodimo, le dihlapi tsa lewatle, tsohle tse itsamaelang ditseleng tsa lewatle.
9Jehova, Morena wa rona, lebitso la hao le bokgabane hakakang lefatsheng lohle! Monna enwa ya senang boikgantsho ya mosa o thusa mafutsana a habo ka tsohle tseo ba dihlokang.
Teboho o hlaloseditse lesedinyane la Voice hore e se ele dilemo tse leshome mokgatlo ona o ne o thehwe le ho thusa setjhaba. Ho ya ka Teboho, ba se ba kgonne ho fihlela mafutsana dibakeng tsekang, Franschhoek, Cape Town, Botshabelo le Thaba Nchu. O re kannete taba ya hore malapa a mangata a ne a robala a sa ja e ne e modula habohloko. ” Re fana ka dijo. Diaparo. Dikobo. Matlo. Dieta tsa sekolo. Dipalangwang ho bana ba sekolo ba di hlokang le ho thusa bana ba ntseng ba kena sekolo ho e tsa mosebetsi wa sekolo,” ho rialo teboho.
Hape se thabisang ke hore, bana ba ntseng ba kena sekolo le bona ba fumana thuso e kgolo. Mokgatlo o etsa bonnete ba hore ba fumana disebediswa tsohle tsa sekolo e le mokgwa wa ho ba kgothalletsa thuto. ” Mme re thusa hape ka dijo tse ahang mmele tse kang meroho le ditholwana le ka sopho ho malapa a hlileng a hloka thuso ya rona haholo,” ho hlalosa Teboho.
Thuso ya bo Teboho mmoho le basebetsi mmoho ha e felle mona. Bana ba rutwa dipapadi tse fapaneng tse kenyeleditseng le bolo ya maoto le matsoho. Mokgatlo ona o na le dihlopha tse fapeng ho ya ka dilemo tsa bana . Mme dihlopha tsena tsa bolo di qala ho tloha ka 10, 13, 15 le 17 e le sehlopha se seholo. Maikemisetso ke ho qobisa bana le batjha botlokotsebe. – Matseko Ramotekoa